Document ID: 32004D0753

NEUVOSTON PÄÄTÖS,
tehty 5 päivänä marraskuuta 2004,
yhteisellä sopimuksella komission puheenjohtajaksi nimetyn kanssa niiden muiden henkilöiden luettelon hyväksymisestä, jotka neuvosto aikoo nimittää Euroopan yhteisöjen komission jäseniksi, ja päätöksen 2004/642/EY, Euratom kumoamisesta ja korvaamisesta
(2004/753/EY, Euratom)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 213 artiklan 1 kohdan sekä 214 artiklan 2 kohdan toisen alakohdan,
ottaa huomioon Euroopan atomienergiayhteisön perustamissopimuksen ja erityisesti sen 126 artiklan 1 kohdan sekä 127 artiklan 2 kohdan toisen alakohdan,
sekä katsoo seuraavaa:
(1)
Uusi komissio, jossa on yksi kansalainen kustakin jäsenvaltiosta, on nimitettävä sen nimittämispäivänä alkavalle ja 31 päivänä lokakuuta 2009 päättyvälle kaudelle.
(2)
Valtion- tai hallitusten päämiesten kokoonpanossa kokoontunut neuvosto nimesi 29 päivänä kesäkuuta 2004 José Manuel DURÃO BARROSOn henkilöksi, jonka neuvosto aikoo nimittää komission puheenjohtajaksi (1).
(3)
Euroopan parlamentti hyväksyi nimeämisen 22 päivänä heinäkuuta 2004 antamallaan päätöslauselmalla.
(4)
Neuvosto on päätöksellä 2004/642/EY, Euratom (2) hyväksynyt yhteisellä sopimuksella komission puheenjohtajaksi nimetyn kanssa niiden muiden henkilöiden luettelon, jotka neuvosto aikoo nimittää komission jäseniksi.
(5)
Yhteisellä sopimuksella komission puheenjohtajaksi nimetyn kanssa olisi kumottava päätös 2004/642/EY, Euratom ennen siihen sisältyvän luettelon antamista hyväksyttäväksi Euroopan parlamentin äänestyksessä ja ennen päätöksen korvaamista tällä päätöksellä.
(6)
Euroopan perustuslaista tehdyn sopimuksen voimaantulo aiheuttaa unionin tulevan ulkoasiainministerin, josta tulee komission varapuheenjohtaja, kanssa samaa kansallisuutta olevan komission jäsenen toimikauden päättymisen,
ON PÄÄTTÄNYT SEURAAVAA:
1 artikla
Nimetään yhteisellä sopimuksella komission puheenjohtajaksi nimetyn José Manuel DURÃO BARROSOn kanssa henkilöt, jotka neuvosto aikoo nimittää Euroopan yhteisöjen komission jäseniksi kaudelle, joka alkaa uuden komission nimittämispäivänä ja päättyy 31 päivänä lokakuuta 2009:
Joaquín ALMUNIA AMANN
Jacques BARROT
Joe BORG
Stavros DIMAS
Benita FERRERO-WALDNER
Ján FIGEĽ
Mariann FISCHER BOEL
Franco FRATTINI
Dalia GRYBAUSKAITĖ
Danuta HÜBNER
Siim KALLAS
László KOVÁCS
Neelie KROES
Markos KYPRIANOU
Peter MANDELSON
Charlie McCREEVY
Louis MICHEL
Andris PIEBALGS
Janez POTOČNIK
Viviane REDING
Olli REHN
Vladimir ŠPIDLA
Günter VERHEUGEN
Margot WALLSTRÖM.
2 artikla
Kumotaan päätös 2004/642/EY, Euratom.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 5 päivänä marraskuuta 2004.

Labels: 9
15